**TURISTIČKO-UGOSTITELJSKA**

 **ŠKOLA ŠIBENIK**

 Šibenik, Ulica Ante Šupuka 29

KLASA: 112-01/20-03/01

URBROJ: 2182/1-12/2-7-06-20-1

Šibenik, 16.03.2020.god.

 Na temelju članaka 40. i 41. Zakona o ustanovama („Narodne novine“ broj 76/93, 29/97, 47/99, 35/08, 127/19); članka 126. stavka 1. i članka 127. stavka 4. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10 - ispravak, 90/11, 16/12, 86/12, 94/13, 152/14, 7/17, 68/18, 98/19), te članka 60. stavka 1. Statuta TURISTIČKO-UGOSTITELJSKE ŠKOLE ŠIBENIK, Školski odbor TURISTIČKO-UGOSTITELJSKE ŠKOLE ŠIBENIK, Šibenik, Ulica Ante Šupuka 29, raspisuje:

**NATJEČAJ**

za imenovanje ravnatelja/ice TURISTIČKO-UGOSTITELJSKE ŠKOLE ŠIBENIK

 Za ravnatelja/icu može biti imenovana osoba ***koja mora ispunjavati sljedeće nužne uvjete***:

1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi, a koji može biti:
2. sveučilišni diplomski studij ili
3. integrirani preddiplomski i diplomski sveučilišni studij ili
4. specijalistički diplomski stručni studij,
5. položen stručni ispit za učitelja, nastavnika ili stručnog suradnika, osim u slučaju iz članka 157. stavka 1. i 2. Zakona o odgoju i obrazovanju u osnovnoj i srednjoj školi.
6. uvjete propisane člankom 106. Zakona o odgoju i obrazovanju u osnovnoj i srednjoj školi
7. najmanje 8 (osam) godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 (pet) godina na odgojno-obrazovnim poslovima u školskim ustanovama.

 ***Dodatne kompetencije*** koje se vrednuju na način utvrđen člankom 62. a Statuta škole su: poznavanje stranog jezika, osnovne digitalne vještine i iskustvo rada na projektima.

 ***Ravnatelj/ica se imenuje na 5 godina.***

 ***Uz pisanu i vlastoručno potpisanu prijavu na natječaj,*** ***kandidati su obvezni priložiti u izvorniku ili presliku ovjerenom kod javnog bilježnika sljedeću dokumentaciju***:

* životopis
* domovnicu, odnosno dokaz o državljanstvu
* diplomu, odnosno dokaz o stečenoj stručnoj spremi
* dokaz o položenome stručnom ispitu (ako je prema zakonskoj obvezi kandidat morao polagati stručni ispit), odnosno dokaz da je kandidat oslobođen obveze polaganja stručnog ispita
* dokaz o stečenim pedagoškim kompetencijama (za kandidate koji su bili u obvezi stjecanja istih sukladno Zakonu o odgoju i obrazovanju u osnovnoj i srednjoj školi)
* dokaz o radnom iskustvu na odgojno-obrazovnim poslovima u školskim ili drugim ustanovama u sustavu obrazovanja ili u tijelima državne uprave nadležnim za obrazovanje (potvrda o vrsti poslova i trajanju radnog odnosa)
* potvrdu ili elektronički zapis o podacima evidentiranim u bazi podataka Hrvatskog zavoda za mirovinsko osiguranje, ne starije od 30 dana od dana objave natječaja
* uvjerenje nadležnog suda da u trenutku podnošenja prijave na natječaj osoba nije pravomoćno osuđena za kaznena djela ili da protiv nje nije pokrenut i ne vodi se kazneni postupak zbog počinjenja kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 15 dana)
* pisanu suglasnost kandidata prema kojoj ustanova može od Ministarstva pravosuđa zatražiti izdavanje posebnog uvjerenja za fizičke osobe prema Zakonu o pravnim posljedicama osude, kaznenoj evidenciji i rehabilitaciji, te preslik osobne iskaznice u tu svrhu
* program rada za mandatno razdoblje (koji sadrži ciljeve, aktivnosti, vremenski plan, projekte, ostale elemente koji opisuju što će se i kako provoditi u sljedećem mandatnom razdoblju).

 Kandidat dostavlja i dokaze o dodatnim kompetencijama koje se vrednuju, ako ih je stekao. Dodatne kompetencije dokazuju se sljedećom dokumentacijom:

1. poznavanje stranog jezika:stupanj prema Zajedničkom europskom referentnom okviru za jezike, svjedodžba ili druga javna isprava, potvrda o pohađanju obrazovanja i edukacija stranih jezika, javna isprava o izvršenom testiranju znanja stranog jezika od ovlaštene ustanove ili druga javna isprava, osobna izjava kandidata u životopisu
2. osnovne digitalne vještine:uvjerenje, certifikat, potvrda, svjedodžba ili druga javna isprava, osobna izjava kandidata u životopisu
3. iskustvo rada na projektima:potvrda ili isprava o sudjelovanju u provedbi pojedinih projekata, uzimajući u obzirrazinu uključenosti kandidata u provedbu pojedinog projekta, financijsku vrijednost projekata u kojima je sudjelovao, zahtjevnost projekata; osobna izjava kandidata u životopisu.

 Svi dokazi o dodatnim kompetencijama dostavljaju se u izvorniku ili ovjerenom presliku uz prijavu na natječaj.

 Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19), članku 48.f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

 Kandidati koji se pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz domovinskog rata i članovima njihovih obitelji (Narodne novine broj 121/17, 98/19), dužni su uz prijavu na natječaj, osim dokaza o ispunjavanju traženih uvjeta, dostaviti i sve dokaze propisane člankom 103. stavkom 1. Zakona o hrvatskim braniteljima iz domovinskog rata i članovima njihovih obitelji (NN 121/17, 98/19), a koji su objavljeni na web-stranici Ministarstva hrvatskih branitelja:

<https://branitelji.gov.hr/zaposljavanje-843/843> ,

a dodatne informacije o dokazima koji su potrebni za ostvarivanje prava prednosti pri zapošljavanju, kandidati mogu potražiti na sljedećoj poveznici:

[https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf).

 Na natječaj se mogu javiti osobe oba spola (članak 13. stavak 2. Zakona o ravnopravnosti spolova, NN 82/08, 69/17).

 Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

 Kandidati će predstaviti program rada za mandatno razdoblje sukladno odredbama Zakona o odgoju i obrazovanju u osnovnoj i srednjoj školi i Statutu škole.

 Rok za podnošenje prijava je 8 (osam) dana od dana objave natječaja u Narodnim novinama i na mrežnim stranicama škole.

 Prijave na natječaj s dokazima o ispunjavanju uvjeta kandidati trebaju dostaviti u zatvorenoj omotnici na adresu: TURISTIČKO-UGOSTITELJSKA ŠKOLA ŠIBENIK, Ulica Ante Šupuka 29, 22000 Šibenik, s naznakom: »Za natječaj za izbor i imenovanje ravnatelja/ice-ne otvarati«.

 Nepravovremene i nepotpune prijave, odnosno prijave koje ne sadržavaju sve tražene dokumente ili nemaju dokumente u traženom izvorniku ili ovjerenom presliku kod javnog bilježnika, neće se razmatrati te se osobe koje podnesu takve prijave ne smatraju kandidatima prijavljenim na natječaj.

 O rezultatima natječaja kandidati će biti obaviješteni u roku od 45 (četrdeset i pet dana) od dana isteka roka za podnošenje prijava.

 TURISTIČKO-UGOSTITELJSKA

 ŠKOLA ŠIBENIK, Šibenik